როსიცე

როსიცე () — ქალაქი ჩეხეთის რესპუბლიკის სამხრეთ მორავიის მხარეში. როსიცე ბრნო-ვენკოვის რაიონში მდებარეობს.

გეოგრაფია
როსიცე ქალაქ ბრნოდან სამხრეთ-დასავლეთით, დაახლოებით 18 კილომეტრში მდებარეობს. მისი მუნიციპალური ტერიტორიის უმეტესი ნაწილი ბოსკოვიცეს ღრმულშია. ქალაქის ჩრდილო-დასავლეთ ნაწილი კრჟიჟანოვის მთიანეთში ვრცელდება, სწორედ აქ მდებარების როსიცეს უმაღლესი წერტილი, რომლის სიმარლე 454 მეტრია ზღვის დონიდან. ქალაქს მდინარე ბობრავა ჰკვეთს.

ისტორია
როსიცე ისტორიულ წყაროებში პირველად 1259 წელს არის მოხსენიებული. ქალაქის მამულების ყველაზე ცნობილი დიდგვაროვნები ჟეროტინები იყვნენ. მათ აქაურობა 1562 წელს შეიძინეს და ციხესიმაგრე ააგეს. 

1907 წელს ავსტრიის იმპერატორმა ფრანც იოზეფ I-მა როსიცეს ქალაქის სტატუსი მიანიჭა. 1921 წლიდან 1996 წლამდე ქალაქში მინის ქარხანა ფუნქციონირებდა.

2003 წლიდან როსიცე გაფართოებული იურისდიქციის მქონე ოლქია, რომელშიც სულ 24 მუნიციპალიტეტი ერთიანდება.

ღირსშესანიშნაობები
როსიცეს მთავარი ღირსშესანიშნაობა მისი ციხესიმაგრეა, ის რენესანსის სტილში 1570-1579 წლებში ააგეს. ამ ციხის ადგილზე თავდაპირველად გოტიკური ციხესიმაგრე იდგა, რომელიც XIII საუკუნეში იყო აგებული.

ქალაქის გარშემო ვრცელი პარკია გაშენებული. ციხესიმაგრის ნაწილი ღიაა დამთვალიერებელთათვის, მეორე ნაწილში ბიბლიოთეკა და კულტურული ცენტრია განთავსებული.

წმინდა მარტინის სამრევლო ეკლესია როზიცეს უძველესი ისტორიული ძეგლია. მის 34 მეტრი სიმაღლის სამრეკლოზე არსებული რომანული სტილის ფანჯრები მიუთითებს, რომ შენობა სავარაუდოდ XII საუკუნეშია აგებული. ის რამდენჯერმე გადაკეთდა. მას აქვს ერთი გოტიკური და ერთი რენესანსის სტილის სამლოცველო. ინტერიერი ამჟამინდელი იერსახით XVIII საუკუნიდან არის შემორჩენილი. როსიცეს წმინდა სამების სალოცავი 1697–1701 წლებში ბაროკოს სტილში ააგეს და ქალაქის გამორჩეული ისტორიული ძეგლია

ცნობილი ადამიანები
ზდენეკ ბობროვსკი (1933–2014), კალათბურთელი
იან ბობროვსკი (დაბ. 1945), კალათბურთელი და მწვრთნელი
ლადისლავ კრეიჩი (დაბ. 1999), ფეხბურთელი

დაძმობილებული ქალაქები
 ლაინატე, იტალია
 რიმოცი, უნგრეთი
 სტრენჩი, ლატვია

 ფოტოგალერეა 

</center>

რესურსები ინტერნეტში

სქოლიო

კატეგორია:სამხრეთ მორავიის მხარის ქალაქები